Source: https://www.rup.ee/uudised/oigus/l-plik-riik-ei-pea-tasuma-juhatuse-liikme-isapuhkuse-eest
Timestamp: 2019-06-26 03:43:30+00:00
Document Index: 6822954

Matched Legal Cases: ['kohus ', 'riigikohus ', 'Kohus ', 'kohus ', 'kohus ', 'kohus ']

Tallinna Ringkonnakohus jättis veebruaris Creative Union AS apellatsioonkaebuse rahuldamata ning Tallinna Halduskohtu 21. juuni otsuse muutmata. 4. juulil otsustas riigikohus ettevõtte kaebust mitte menetlusse võtta.
Kohus lisas veel, et töölepingu seaduses ei ole ette nähtud tasustatud isapuhkus põhiseaduses sätestatud põhiõigusi kaitsva abinõuga, mida tuleb isikutele igal juhul tagada, ning ka võrdse kohtlemise põhimõte ei kohusta erinevaid isikute rühmi ühtviisi kohtlema.
Ringkonnakohus nõustus halduskohtu otsuse põhjendustega. Ringkonnakohus leidis, et halduskohus tugines asja lahendamisel õigesti asjaolule, et kaebuse esitaja on antud juhul äriühing, mitte selle juhatuse liige. Kaebaja kui äriühing ei ole põhiseadusest tulenevate põhiõiguste kandja, järelikult ei saa see ka kohtumenetluses tugineda nende põhiõiguste rikkumisele. Kaebaja puhul esineb eelkõige riive, sest juhatuse liikmega sõlmitud lepingu liigi tõttu ei hüvita riik kaebajale tema juhatuse liikmele välja makstud isapuhkuse tasu.
Kaebaja erinev kohtlemine tööandjatest, kes on sõlminud töölepingu ning kellele riik seetõttu hüvitab töötajatele välja makstud isapuhkuse tasu, on tingitud seadusandja otsustusest sätestada isapuhkus töölepingu seaduses ühe puhkuse liigina. Töölepinguseadus on eriseadus võlaõigusseaduse suhtes ning töölepingu regulatsiooni ei saa ilma selgesõnalise viiteta üle kanda käsunduslepingule.
juriidilise isiku juhtorgani liige